По време на войните на Третата и Четвъртата коалиция срещу Наполеонова Франция през 1805 – 1806 година Гейсмар участва в руските военноморски операции в Адриатическо море и в десанта край Неапол. След избухването на руско-турската война през 1806 воюва срещу турците във Влахия и днешна Североизточна България, при превземането на Разград и в боевете около Шумен. През 1811 година се уволнява с чин поручик, жени се за румънска аристократка и заживява във Влашко.